CELEX: 32018D0856
Language: hu
Date: 2018-06-08 00:00:00
Title: A Tanács (KKBP) 2018/856 határozata (2018. június 8.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) jogállamiság-missziójáról (EULEX KOSOVO [helyesen: EULEX KOSZOVÓ]) szóló 2008/124/KKBP együttes fellépés módosításáról

11.6.2018   
               
               
                  HU
               
               
                  Az Európai Unió Hivatalos Lapja
               
               
                  L 146/5
               
            A TANÁCS (KKBP) 2018/856 HATÁROZATA
      (2018. június 8.)
      az Európai Unió koszovói (*1) jogállamiság-missziójáról (EULEX KOSOVO [helyesen: EULEX KOSZOVÓ]) szóló 2008/124/KKBP együttes fellépés módosításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:
      
                  (1)
               
               
                  A Tanács 2008. február 4-én elfogadta a 2008/124/KKBP együttes fellépést (1).
               
            
                  (2)
               
               
                  A Tanács 2016. június 14-én elfogadta a (KKBP) 2016/947 határozatot (2), amely módosította a 2008/124/KKBP együttes fellépést, és 2018. június 14-ig meghosszabbította az EULEX KOSZOVÓ megbízatását.
               
            
                  (3)
               
               
                  A Tanács 2017. június 8-án elfogadta a (KKBP) 2017/973 határozatot (3), amely módosította a 2008/124/KKBP együttes fellépést, pénzügyi referenciaösszeget biztosítva a 2018. június 14-ig tartó időszakra.
               
            
                  (4)
               
               
                  A misszió stratégiai felülvizsgálatát követően a Politikai és Biztonsági Bizottság az EULEX KOSZOVÓ megbízatásának módosítását és 2020. június 14-ig történő meghosszabbítását javasolta.
               
            
                  (5)
               
               
                  Az EULEX KOSZOVÓ megbízatásának a 2020. június 14-ig tartó időszakban való teljesítéséhez új pénzügyi referenciaösszegről kell rendelkezni.
               
            
                  (6)
               
               
                  E határozat egyetlen rendelkezése sem értelmezhető úgy, mint amely sérti a bírák és ügyészek függetlenségét, illetve autonómiáját.
               
            
                  (7)
               
               
                  Az EULEX KOSZOVÓ tevékenységeinek sajátos jellegéből adódóan, mely tevékenységek révén segítséget nyújt a valamely tagállamba áthelyezett bírósági eljárásokban, célszerű meghatározni a valamely tagállamba áthelyezett bírósági eljárásokban való segítségnyújtás fedezésére szánt összeget, továbbá vissza nem térítendő támogatás útján biztosítani a költségvetés e részének végrehajtását.
               
            
                  (8)
               
               
                  A 2008/124/KKBP együttes fellépést ezért ennek megfelelően módosítani kell.
               
            
                  (9)
               
               
                  Az EULEX KOSZOVÓ végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések megvalósulását,
               
            ELFOGADTA EZT A HATÁROZATOT:
      1. cikk
      A 2008/124/KKBP együttes fellépés a következőképpen módosul:
      
                  1.
               
               
                  A 2. cikk helyébe a következő szöveg lép:
                  „2. cikk
                  Megbízatás
                  Az EULEX KOSZOVÓ támogatást nyújt bizonyos kiválasztott koszovói jogállamisági intézmények számára a hatékonyság, a fenntarthatóság, a széles etnikai megalapozottság és az elszámoltathatóság javítására irányuló folyamataikban, e szerepét politikai befolyástól mentesen, a nemzetközi emberi jogi normák teljes betartásával és a legjobb európai gyakorlattal összhangban – különböző nyomonkövetési tevékenységek, valamint bizonyos korlátozott végrehajtási funkciók révén a 3. cikkben és a 3a. cikkben foglaltaknak megfelelően – ellátva, és azzal a céllal, hogy a fennmaradó feladatokat más, hosszú távú uniós eszközökre ruházza át, és fokozatosan megszüntesse a fennmaradó végrehajtási funkciókat.”;
               
            
                  2.
               
               
                  A 3. cikk helyébe a következő szöveg lép:
                  „3. cikk
                  Feladatok
                  A 2. cikkben meghatározott megbízatás teljesítése érdekében az EULEX KOSZOVÓ:
                  
                              a)
                           
                           
                              az igazságszolgáltatás függetlenségének tiszteletben tartása mellett más uniós szereplőkkel szorosan koordinálva figyelemmel kíséri a Koszovó büntető és polgári igazságszolgáltatási intézményeiben folyó kiválasztott eseteket és ügyeket, továbbá megkönnyíti a kapcsolattartást és nyomon követi a háborús bűnökkel, a korrupcióval, valamint a súlyos és szervezett bűnözéssel kapcsolatos ügyek tekintetében a regionális együttműködés keretében tartott releváns üléseket;
                           
                        
                              b)
                           
                           
                              szükség szerint operatív támogatást nyújt az EU által támogatott párbeszédhez;
                           
                        
                              c)
                           
                           
                              figyelemmel kíséri, mentorálja és tanácsokkal segíti a koszovói büntetés-végrehajtási szolgálatot;
                           
                        
                              d)
                           
                           
                              megtart bizonyos korlátozott intézkedési feladatokat az igazságügyi orvostan és a rendészet területein, ideértve a biztonsági műveleteket és egy fennmaradó tanúvédelmi programot, valamint a közrend és a közbiztonság fenntartása és előmozdítása biztosításának a feladatát, többek között – szükség esetén – az illetékes koszovói hatóságok által hozott operatív határozatok visszavonásával vagy semmissé nyilvánításával;
                           
                        
                              e)
                           
                           
                              valamennyi tevékenysége során gondoskodik az emberi jogokkal és a nemek közötti esélyegyenlőség általános érvényesítésével kapcsolatos nemzetközi normák tiszteletben tartásáról;
                           
                        
                              f)
                           
                           
                              megbízatásának végrehajtása során együttműködik az értintett uniós ügynökségekkel, a tagállamok és a harmadik országok igazságügyi és bűnüldöző hatóságaival.”;
                           
                        
            
                  3.
               
               
                  A 16. cikk (1) bekezdésének utolsó albekezdése helyébe a következő szöveg lép:
                  „Az EULEX KOSZOVÓ kiadásainak fedezésére szánt pénzügyi referenciaösszeg a 2018. június 15-től2020. június 14-ig tartó időszakra 169 805 000 EUR.
                  A tizennegyedik albekezdésben említett összegből az EULEX KOSZOVÓ megbízatásának Koszovóban történő végrehajtásával kapcsolatos kiadások fedezésére szánt összeg 83 555 000 EUR, a valamely tagállamba áthelyezett bírósági eljárásokban történő segítségnyújtás fedezésére szánt összeg pedig 86 250 000 EUR.
                  A Bizottság támogatási megállapodást ír alá a 86 250 000 EUR összegről az áthelyezett bírósági eljárások lebonyolításáért felelős hivatal nevében eljáró hivatalvezetővel. E támogatási megállapodásra a 966/2012/EU, Euratom európai parlamenti és tanácsi rendeletben (*2) a vissza nem térítendő támogatásokra vonatkozóan meghatározott szabályokat kell alkalmazni.
                  Az EULEX KOSZOVÓ számára a következő időszakra előirányzandó pénzügyi referenciaösszegről a Tanács határoz.
                  
                     (*2)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).”;"
                        
               
            
                  4.
               
               
                  A 20. cikk (2) bekezdésének első mondata helyébe a következő szöveg lép:
                  „Ez az együttes fellépés 2020. június 14-én hatályát veszti.”
               
            2. cikk
      Ez a határozat az elfogadásának napján lép hatályba.
      
         Kelt Luxembourgban, 2018. június 8-án.
         
            
               a Tanács részéről
            
            
               az elnök
            
            I. MOSKOVSKI
         
      
      
         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
      
         (1)  A Tanács 2008/124/KKBP együttes fellépése (2008. február 4.) az Európai Unió koszovói jogállamiság-missziójáról, EULEX KOSOVO (HL L 42., 2008.2.16., 92. o.).
      
         (2)  A Tanács (KKBP) 2016/947 határozata (2016. június 14.) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 157., 2016.6.15., 26. o.).
      
         (3)  A Tanács (KKBP) 2017/973 határozata (2017. június 8.) az Európai Unió koszovói jogállamiság-missziójáról (EULEX KOSZOVÓ) szóló 2008/124/KKBP együttes fellépés módosításáról (HL L 146., 2017.6.9., 141. o.).